Paslaugų pirkimo-pardavimo sutarties specialiųjų sąlygų priedas Nr. 5

# MEDKIRČIŲ KONTROLINIŲ MATAVIMŲ IR KALIBRAVIMO ATMINTINĖ

## Kontrolinis matavimas – tai medkirtės operatoriaus pasirinkto medžio matavimas medkirtės matavimo kokybei patikrinti.

## 1. Kada būtina atlikti kontrolinį matavimą:

* pradedant naują biržę, kurioje iškertamas tūris nemažesnis kaip 100 ktm;
* pastebėjus neatitikimus tarp faktinių ir sistemos matavimų;
* po remonto (pvz. genėjimo peilių, volų, hidraulikos komponentų, matavimo daviklių keitimo ir kita);
* esant besikeičiančiomis oro sąlygoms (teigiamą temperatūrą keičia neigiama (šaltis) ir atvirkščiai);
* keičiantis pamainai;
* kai nuokrypiai viršija leistinas normas;
* po programinės įrangos atnaujinimo.

## 2. Medžių kontroliniams matavimams parinkimas:

* Pasirinkta medžių rūšis turi būti vyraujanti esamoje kirtavietėje;
* pasirinkti ne plonesnius nei 15 cm 1,3 m aukštyje skersmens medžius;
* vengti sustorėjimų, žaizdų, kreivumo ties matavimo vietomis, kamieno ovalumo, stambių šakų ar didelės žievės pažaidos;
* skersmenį matuoti du kartus – skirtingomis kryptimis su žieve, kur nėra reikšmingos stiebo deformacijos;
* ne rečiau kaip kartą per pamainą tikrinti gaminamų sortimentų ilgį ir skersmenį.

## 3. Reikalaujamas tikslumas:

* medkirtės rodmenys nuo faktiškai išmatuoto diametro negali skirtis daugiau nei **±3 mm**;
* skersmuo: ≥80 % matavimų turi pakliūti į **±6 mm** ribas;
* ilgis: leidžiama paklaida **±2 cm**;
* tūris: bendras skirtumas tarp kontrolinių matavimų ir mašinos duomenų turi būti  **±3 %**.

## 4. Medkirtės kalibravimas atliekama:

* kai kontroliniai matavimai neatitinka reikalaujamo tikslumo;
* kalibravimui naudoti informaciją iš ne mažiau 5 atliktų kontrolinių matavimų (t.y. 5 sumatuotų medžių);
* jei randama labai didelė duomenų sklaida, pirmiausiai reikia įsitikinti, jog tai ne mechaninis gedimas, kuris gali iškraipyti rezultatus;
* vadovaujantis medkirtės matavimo įrenginio gamintojo kalibravimo instrukcija.

## 5. Duomenų suvedimas:

* nustačius netikslumus, medkirtės kompiuteryje įvesti rankiniu būdu išmatuotas korekcijas ilgiui ir/arba skersmeniui;
* vadovautis medkirtės matavimo įrenginio gamintojo kalibravimo instrukcija;
* išsaugoti kontrolinio matavimo duomenis ir kalibravimo rezultatus medkirtės matavimo įrenginio kompiuterio atmintyje.

## 6. Kasdienė priežiūra:

* patikrinti ilgio matavimo ratuko (žvaigždutės), volų ir peilių būklę;
* nuvalyti jutiklius, pašalinti purvą ir ledą;
* patikrinti 1–2 rąstų ilgius ir skersmenis;
* palyginti diametro daviklių rodmenis uždarius/atidarius kirtimo galvutę su gamykliniais rodmenimis.

\_\_\_\_\_\_\_\_\_\_\_\_\_\_\_\_